Kierch Lëtzebuerg-Rollengergronn

D'Kierch am Rollengergronn ass eng kathoulesch Kierch, déi zur Par Lëtzebuerg Notre-Dame, zum Dekanat Lëtzebuerg an zur Gemeng Lëtzebuerg gehéiert. De Patréiner vun der Kierch ass den hellegen Antonius, deem säi Fest den 13. Juni gefeiert gëtt. D'Kierch steet am Rollengergronn an der Montée des Tilleuls, enger Sakgaass déi vun der Kräizung vum Reckendall, dem CR230, mat der rue de Rollingergrund, der N12, fortgeet. D'Kierch gëtt zanter 2016 net méi vun de Katholicke gebraucht a steet zanterhier der Communautéit vun de Koptesche Chrëschten aus Eritrea zur Verfügung; si krute vum Äerzbëschof Jean-Claude Hollerich eng autorisation de célébrer fir Rollengergrënnesch Kierch. Geschicht D'Kierch am Rollengergronn gouf den 10. Oktober 1887 konsekréiert. Zukunft vun der Rollengergrënnescher Kierch Well d'Kierch net méi vun der kathoulescher Communautéit benotzt gëtt an d'Kierchefabrick net méi fir d'Entretienskäschten opkomme wëll, ass virgesinn datt d'Konventioun tëscht der Kierchefabrick an dem Proprietär, der Stad Lëtzebuerg, Enn 2024 net méi verlängert gëtt. D'Kierch géif dann eventuell entweit ginn. Literatur Schmitt, Michel: 100 Jahre Pfarrkirche von Siebenbrunnen-Rollingergrund, In: Ons Stad, Nr 26, 1987, S. 26-27 (Link op d'pdf-Dokument) Kuckt och Lëscht vu reliéise Gebaier zu Lëtzebuerg Lëscht vun de Lëtzebuerger Paren Um Spaweck D'Fënstere vun der Kierch zu Lëtzebuerg-Rollengergronn op der Websäit vun der Stiftung Forschungsstelle Glasmalerei des 20. Jh. e. V. (de) D'Uergel vun der Kierch op Orgues.lu Referenzen an Notten